തൃണമൂലുകാര് കൊന്ന ബിജെപി പ്രവര്ത്തകനെ ഉപമിച്ചത് ചത്തപട്ടിയോട് ബംഗാളില് മമതയ്ക്കെതിരെ പ്രതിഷേധം ശക്തം Mamata Banerjee കൊല്ക്കത്ത: ബിജെപി പ്രവര്ത്തകനെ സ്വന്തം പാര്ട്ടിക്കാര് കൊന്നിട്ടും അവര്ക്കുനേരെ ക്രൂരത തുടര്ന്ന് ബംഗാള് Bengal Politics മുഖ്യമന്ത്രി മമത ബാനര്ജി. തൃണമൂല് കോണ്ഗ്രസ് പ്രവര്ത്തകര് ക്രൂരമായി കൊലപ്പെടുത്തിയ ബിജെപി നേതാവ് മനസ് സാഹയുടെ മൃതദേഹത്തെ മമതാ ബാനര്ജി ചത്ത പട്ടിയുമായാണ് താരതമ്യം ചെയ്തത്. തെരഞ്ഞെടുപ്പ് പ്രചാരണത്തിന്റെ ഭാഗമായി സംഘടിപ്പിച്ച പൊതുപരിപാടിയിലായിരുന്നു മമത ബിജെപി നേതാവിന്റെ മൃതദേഹത്തോട് അനാദരവ് കാട്ടിയത്. സംഭവത്തില് മമതയ്ക്കെതിരെ രൂക്ഷ വിമര്ശനവുമായി ബിജെപി സംസ്ഥാന അദ്ധ്യക്ഷന് സുകാന്ത മജുംദാര് രംഗത്ത് എത്തി. ഒരു മുഖ്യമന്ത്രിയില് നിന്നും ഉണ്ടാകാന് പാടില്ലാത്ത പ്രതികരണമാണ് മമതയില് നിന്നും ഉണ്ടായതെന്ന് അദ്ദേഹം പറഞ്ഞു. തൃണമൂല് കോണ്ഗ്രസ് പ്രവര്ത്തകരുടെ ആക്രമണത്തിലാണ് ബിജെപി നേതാവ് മരിച്ചത്. അതില് മുഖ്യമന്ത്രി വിഷമിക്കുകയാണ് വേണ്ടത്. അതിന് പകരം ചത്തപട്ടികളെ വീട്ടില് കൊണ്ടിടുമെന്ന് പറയുന്നത് അപമാനകരമാണെന്നും അദ്ദേഹം വ്യക്തമാക്കി. ഭബാനിപൂരിലെ വിദാന്സഭയില് സംഘടിപ്പിച്ച പരിപാടിയിലായിരുന്നു മമതയുടെ പരാമര്ശം. സാഹയുടെ മരണത്തിന് ശേഷം മൃതദേഹവുമായി ബിജെപി പ്രവര്ത്തകര് BJP മമതയുടെ വസതിയ്ക്ക് മുന്പില് ശക്തമായി പ്രതിഷേധിച്ചിരുന്നു. ഇതിനെതിരെ സംസാരിക്കുന്നതിനിടെയാണ് സാഹയുടെ മൃതദേഹത്തെ ചത്തപട്ടിയുടേതുമായി താരതമ്യം ചെയ്തത്. മമതയുടെ വാക്കുകള് ഇങ്ങനെ: യോഗത്തിനായി പോയപ്പോള് ബിജെപി പ്രവര്ത്തകര് തന്റെ വീടിനു മുന്പില് മൃതദേഹവുമായി എത്തി പ്രതിഷേധിക്കുന്നതായി അറിഞ്ഞു. ഇതിന് നിങ്ങള്ക്ക് ധൈര്യമുണ്ടെന്ന് എനിക്ക് അറിയാം. എന്നാല് താന് ഒരു ചത്ത പട്ടിയെ നിങ്ങളുടെ വീടിന് മുന്പിലിട്ടാല് എന്ത് സംഭവിക്കും. എനിക്ക് അതിന് കഴിയില്ലെന്ന് നിങ്ങള്ക്ക് തോന്നുന്നുണ്ടോ? നിങ്ങളുടെ വീടിന് മുന്പില് ചത്തപട്ടികളെ കൊണ്ടിടാന് തനിക്ക് സെക്കന്ഡുകള് മതി. ഇങ്ങിനെ ചെയ്താല് ദുര്ഗന്ധത്താല് നിങ്ങള് ആരും 10 ദിവസത്തേക്ക് ഭക്ഷണം കഴിക്കില്ലെന്നുമാണ് മമത പറഞ്ഞത്. പരിപാടിയില് മമത സംസാരിക്കുന്നതിന്റെ ദൃശ്യങ്ങള് സമൂഹമാധ്യമങ്ങളില് ഉള്പ്പെടെ വ്യാപകമായി പ്രചരിക്കുന്നുണ്ട്. ഇതിനെതിരെ പ്രതിഷേധവും ശക്തമായി ഉയരുന്നുണ്ട്. മമതയുടെ വാക്കുകള് ഇങ്ങനെ: